જામનગર શહેરમાં બેડી બંદર રોડ ઉપર શ્રીજી સન્મુખ એપાર્ટમેન્ટમાં આવેલ હેમિંગબર્ડ સ્પાઇન સલૂનમાંથી કૂટણખાનું ઝડપાતા ચકચાર મચી ગયો હતો. દુકાનમાં વિદેશ મહિલાઓ બોલાવીને પુરુષો ગ્રાહકોને બોડી મસાજના ઓથા હેઠળ કૂટણખાનું ચલાવાતુ હોવાનું બહાર આવ્યું છે. આ બાબતની જાણ જામનગર એલ.સી.બી. બ્રાન્ચને થતાં આ જગ્યાએ રેડ પાડતા થાઈલેંડ દેશની પાંચ મહિલાઓ સાથે આ વેશ્યાવૃતિ ચલાવતા બે આરોપીઓ ઉદય રાયપુરા અને એકતા પ્રજાપતિ ને ૮૪,૪૦૦ તથા ચાર મોબાઈલ ફોન સાથે ઝડપ્યા હતા.